L 182/54
DA
Den Europæiske Unions Tidende
19.7.2023
4.3.
Fartøjsføreren betragtes om ansvarlig for enhver påvist manipulation af fartøjets FOS, der tager sigte på at forstyrre systemets drift eller forfalske positionsmeldinger.
Enhver overtrædelse straffes efter Madagaskars gældende lovgivning.
Fartøjsføreren kan ikke drages til ansvar for funktionsfejl i de kommunikationssystemer, der er nævnt i punkt 4.2. 4.4.
Eventuelle tvister forelægges for Den Blandede Komité.
5. Ændring af positionsmeldingshyppigheden 5.1.
Ved begrundet mistanke om overtrædelse kan Madagaskars FOC sende en anmodning til flagstatens FOC med kopi til EU om at reducere positionsmeldingsintervallet for et fartøj til intervaller på 30 minutter i en bestemt undersøgelsesperiode. 5.2.
Madagaskars FOC sender bevismaterialet til flagstatens FOC og til EU-myndighederne. 5.3.
Flagstatens FOC sender uden ophold positionsmeldingerne med den reducerede hyppighed til Madagaskars FOC. 5.4.
Madagaskars FOC underretter omgående flagstatens FOC og Unionen om afslutningen på undersøgelses­ proceduren. 5.5.
Når den pågældende undersøgelsesperiode er afsluttet, underretter Madagaskars FOC flagstatens FOC og Unionen om en eventuel opfølgning. 6.
FOS-meddelelsens gyldighed i tilfælde af tvist Det er kun de positionsmeldinger, der er fremsendt via FOS, der er gyldige i tilfælde af uenighed mellem parterne.
Afdeling 5 Observatører 1.
Observation af fiskeriet 1.1.
Parterne anerkender betydningen af at overholde det nationale observatørprogram og de forpligtelser, der følger af IOTC's resolutioner vedrørende det videnskabelige observatørprogram. 1.2.
Med henblik herpå gælder følgende: 1.2.1.
Hvert fartøj skal tage en fiskeriobservatør om bord, mens det befinder sig i Madagaskars fiskeriområde.
Mindst 30 % af fartøjerne skal tage observatører om bord, der er udpeget af Madagaskars myndighed.
For de resterende 70 % tilrettelægges observatørdækningen enten gennem regionale observatørprogrammer eller elektroniske observatørprogrammer.
1.2.2.
Observatørerne har til opgave at overvåge anvendelsen af punkt 1.1, eller opfyldelsen af ethvert andet behov for indsamling af videnskabelige data, som fastlægges af det kompetente nationale institut i Madagaskar eller den fælles videnskabelige arbejdsgruppe. 2.
Udpegede fartøjer og observatører 2.1.
På det tidspunkt, hvor fiskeritilladelsen udstedes, offentliggør Madagaskars myndighed og ajourfører om nødvendigt en liste over de fartøjer, der er udvalgt til at tage en observatør fra Madagaskar om bord i overensstemmelse med målene i punkt 1.2.1. 2.2.
Madagaskars myndighed sender denne liste elektronisk til EU-myndighederne og de berørte redere umiddelbart efter offentliggørelsen eller ajourføringen.
Hvis et af de udvalgte fartøjer mangler plads, og hvis denne pladsmangel er behørigt begrundet i sikkerhedskrav, navnlig som følge af piratvirksomhed, ændrer Madagaskars myndighed listen over udvalgte fartøjer, så den afspejler denne situation, idet det sikres, at målet i punkt 1.2.1 opfyldes. 2.3.
Når den endelige liste over fiskerfartøjer, der er udvalgt til at tage en observatør om bord, foreligger, underretter Madagaskar på samme tid de berørte redere eller deres repræsentant om, hvilke fartøjer der skal tage en observatør udpeget i overensstemmelse med punkt 1.2.1 om bord.